hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu hu en en en hu hu de de en hu hu hu hu hu hu hu hu hu hu hu hu en
Hitelesség: átláthatóság és kommunikáció – CCO Magazin
A Viadukt Alapítvány – az Alapítvány a Társadalmi Kommunikációért – blogja a mai napon közzétette a 10. Civilkomp Konferencia egyik, a hitelességről, az átláthatóságról és a kommunikációról szóló kerekasztal-beszélgetésének vitaindítóját, amelyet lapunk, a CCO Magazin főszerkesztője Barát Tamás tartott. A kerekasztal beszélgetés felkért hozzászólói Görög Mária újságíró MÚOSZ, Belánszky-Demkó Zsolt főosztályvezető EMMI, Balogh Gabriella értékesítési- és marketingvezető, Zseron Kft. voltak. A kerekasztal-beszélgetés résztvevői közül többen is jelezték, hogy szeretnék elolvasni a vitaindító szövegét. Ezért lapunk most eleget tesz a kéréseknek és közli a vitaindítót.
Ez a kérdés a központi témája a 10. Civilkomp Konferenciának. A  HITELESSÉG: ÁTLÁTHATÓSÁG ÉS KOMMUNIKÁCIÓ címet viselő kerekasztal beszélgetés résztvevői is erre a kérdésre keresik a választ.
Mielőtt a címben feltett kérdésről beszélgetnénk a kerekasztal résztvevőivel, szeretném, ha néhány alapkérdést tisztáznánk.
Elsőként tisztázzuk, mit jelent a hitelesség?
Ha valaki valamiről azt állítja, hogy hiteles, akkor többnyire arra gondol, hogy az a valami igazi, valódi, s leginkább megbízható. Ebből pedig egyértelműen az következik, hogy ami nem hiteles, az többnyire hamis, nem eredeti és leginkább nem lehet benne megbízni.
Mi tehát a hitelesség alapja? Világosan következik az előzőekből, hogy a hitelességhez hozzátartozik a hihetőség, amelynek alapfeltétele mindig, az igazmondás. Szokták ezt úgy is megfogalmazni, hogy „hazudni tilos”!
Mi kell ahhoz, hogy megbízzunk embertársunkban? Elsősorban a kellő, a helyes információ – az informálódás és informálás -, másodsorban a megértés, az egyetértés, s ha e kettő megvan, akkor kialakulhat a bizalom.
Mit jelent az átláthatóság?
Az átláthatóság nyitottságot jelent. Voltak olyanok, akik úgy fogalmaztak, hogy az átláthatóság „üvegzsebet” jelent, voltak, akik úgy vélték, hogy az átláthatóság azt jelenti, hogy: „minden a nyilvánosság előtt történjen”. Megint mások úgy nyilatkoztak: „semmi nem lehet titok a társadalom tagjai előtt.”
Mit jelent a kommunikáció fogalma?
Az eredeti latin szó eredeti jelentései szerint
a Communis jelentése Közös, köz,
a Communio, illetve a Communitas szavak jelentése Közösség, és/vagy Közlékenység,
a Communico szó pedig azt jelenti, hogy Közöl, Közzé tesz és Közösen megbeszél.
A Communicatio szó jelentése:
3.    Gondolatok közlése a hallgatókkal
A kommunikáció az információk cseréje, az a tevékenység, amellyel üzeneteket juttatunk el az egyik féltől, egy másikhoz. A kommunikáció tehát közlés, mely által közös tudásunk gyarapodik, ez a közösségi létünk alapja.
A szervezetek kommunikációjának tudatos szervezésével a public relations foglalkozik.
A public relations tehát a szervezetek kommunikációjának a tudatos megszervezését jelenti. A public relations három fő feladata: a tájékoztatás, a megértetés és az un. magatartás koordináció.
A public relations elmélete ismeri az u.n. IPAC formulát.
“A reputáció menedzsment során a bizalom megteremtésének folyamatát a public relations IPAC formulája érzékelteti, ahol az I = Information and orientation, azaz a public relations feladata a környezet informálásával és orientálásával kezdődik, majd következik a P = Perception, azaz az észlelés, amikor a hír befogadója észleli a neki szánt hír értékűvé formált üzenetet. Ezt követi az A = Appreciation, azaz az üzenetnek, a hírnek az észlelő általi értékelése, aminek pozitív esetben az eredménye lehet a C = Cooperation, Confidence, azaz az együttműködés, a bizalom kialakulása.
Tehát a public relations IPAC formulája = A folyamat a tájékoztatástól, az orientálástól, az érzékelésen, felfogáson, a megértésen, a méltányláson és értékelésen keresztül a támogatásig, az együttműködésig, végső soron a bizalom létrejöttéig terjed.”
Ki a hiteles ember?
Az a személy hiteles, akit embertársai annak ismernek el. Miért? Mert ez az ember úgy gondolkodik, viselkedik, cselekszik, hogy személyisége a többieknek pozitív példát mutat. Erre álljon itt egy példa: Dan Millman – A békés harcos útja című írásából:
“Egy anya elvitte Mahatma Gandhihoz a kisfiát. Így könyörgött:
– Kérlek Mahatma, mondd meg a fiamnak, hogy ne egyen cukrot.
Gandhi egy pillanatra megállt, aztán azt mondta:
– Két hét múlva hozd vissza a fiadat. – A meglepett asszony megköszönte a dolgot és azt mondta, így is fog tenni.
Két héttel később az asszony visszatért a fiával. Gandhi a gyerek szemébe nézett és azt mondta:
– Ne egyél cukrot!
Hálásan, de meghökkenve kérdezte meg a nő:
– Miért mondtad azt, hogy két hét múlva hozzam vissza? Akkor is megmondhattad volna neki ugyanezt.
– Két héttel ezelőtt még én is ettem cukrot.”
Etikai tanítás tehát: “Testesítsd meg azt, amit tanítasz, és csak azt tanítsd, amit megtestesítesz.”
Ez után a rövid bevezető után szeretném kérdéseimet feltenni a panel résztvevőinek, s természetesen ezt követően a hallgatóságnak is.
A három legfontosabb kérdésem tehát a panel résztvevőihez:
1. Számukra mit jelent a hitelesség?
2. Mit jelent az átláthatóság?
3. Hogyan kommunikáljon egy civil szervezet?
A Civilkomp Konferencia médiatámogatója a CCO Magazin
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin